         R O M Â N I A			 		 	              	                                       
JUDEŢUL HUNEDOARA 	       				             	              
   MUNICIPIUL BRAD	
       P R I M A R U L
   Nr. 91/12077/17.06.2024

R E F E R A T   D E   A P R O B A R E
privind aprobarea Documentației tehnico-economice și a Devizului general, faza D.T.A.C., pentru obiectivul de investiții ”Reabilitare termică pentru creșterea eficienței energetice a Secției de Ginecologie din cadrul 
Spitalului Municipal Brad”

Prin Hotărârea Consiliului Local nr. 120/2023 au fost aprobate Documentația tehnico-economică, Indicatorii tehnico-economici și Devizul general, faza D.A.L.I., pentru obiectivul de investiții ”Reabilitare termică pentru creșterea eficienței energetice a Sectiei de Ginecologie din cadrul Spitalului Municipal Brad”.
În urma încărcării documentelor aprobate prin Hotărârea Consiliului Local nr. 120/2023, s-a primit Solicitarea de clarificare nr. 13955, înregistrată la Primăria Municipiului Brad sub nr. 39728/28.07.2023. 
Ca urmare acestei solicitări a fost necesară corelarea valorii totale a proiectului (2.016.534,83 RON) pe categorii de cheltuieli: eligibile și neeligibile și adoptarea Hotărârii Consiliului Local nr. 160/2023 de modificare a  Hotărârii Consiliului Local nr. 120/2023.
Conform prevederilor art. 1 alin. (2) și art. 5 alin. (1) din Hotărârea Guvernului României nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor / proiectelor de investiții finanțate din fonduri publice, cu modificările și completările ulterioare, a fost elaborată de către S.C. ARHITECT CONSTRUCT S.R.L. – București, Documentația Tehnică pentru obținerea Autorizației de Construire (DTAC) – Proiect nr. 36 / 2024.
Pentru realizarea lucrării au fost propuse următoarele intervenții:
· consolidarea elementelor degradate ale șarpantei, în special a căpriorilor, eventual prin îndesirea lor dacă este cazul, ținând cont de încărcările aduse și de eventualele elemente fotovoltaice care se vor amplasa pe acoperiș ;
· înlocuirea elementelor structurale ale șarpantei (grinzi, pane) care sunt deteriorate datorită apei care s-a infiltrat prin acoperiș ;
· verificarea grinzilor planșeului peste etajul I, înlocuirea sau consolidarea lor în zonele în care se constată degradări ;
· demontarea coșurilor de fum până la nivelul planșeului peste etaj și închiderea canalelor din pereți;
· schimbarea integrala a învelitorii și realizarea unei învelitori cu etanșeitate hidrofugă mai mare și cu protecție eficientă din țiglă ceramică;
· repararea lucarnelor de la acoperiș sau anularea lor ;
· înlocuirea jgheaburilor și a burlanelor;
· montarea panourilor fotovoltaice și a instalațiilor aferente;
· pereții exteriori se vor izola cu polistiren expandat ignifugat de 10 cm, cu fâșii de vată minerală bazaltică cu o grosime de 10 cm între nivele și vor fi protejate cu tencuieli decorative;
· planșeul peste etaj se va izola cu vată minerală cu o grosime de 20 cm + 5 cm;
· înlocuirea parțială a tâmplăriei;
· înlocuirea integrală a pardoselilor existente ;
· refacerea finisajelor interioare și exterioare;
· realizarea unui nou tavan casetat în majoritatea spațiilor;
· schimbarea corpurilor de iluminat și a instalației de încălzire;
· pe conturul clădirii, acolo unde este posibil se va realiza un trotuar din beton cu rol de protecție ;
· montarea unui lift pentru targă, exterior.
Valoarea totală a Devizului general, actualizat la faza Documentație Tehnică pentru obținerea Autorizației de Construire, pentru obiectivul de investiții „Reabilitare termică pentru creșterea eficienței energetice a Sectiei de Ginecologie din cadrul Spitalului Municipal Brad” este de 6.561.456,08 lei (cu T.V.A.), respectiv 5.535.083,37 lei (fără T.V.A.), din care cheltuieli eligibile în valoare de 2.381.874,40 lei (cu T.V.A.), respectiv 2.016.534,83 lei (fără T.V.A.). Valoare C+M 4.157.076,87 lei cu TVA, respectiv 3.493.341,91 lei fără TVA.
	În contextul celor de mai sus am inițiat prezentul  proiect de hotărâre prin care am propus aprobarea Documentației tehnico-economice și a Devizului general, faza D.T.A.C., pentru obiectivul de investiții ”Reabilitare termică pentru creșterea eficienței energetice a Secției de Ginecologie din cadrul Spitalului Municipal Brad” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile O.U.G. nr. 124/2021 privind stabilirea cadrului instituțional si financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele masuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 de aprobare a Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 477/2020 privind organizarea și funcționarea Ministerului Dezvoltării, Lucrărilor Publice și Administrației, cu modificările și completările ulterioare, ale Ordinului Ministrului Dezvoltării, Lucrărilor Publice și Administrației nr. 441/2022 privind aprobarea Ghidului specific privind regulile și condițiile aplicabile finanțării din fondurile europene aferente Planului Național de Redresare și Reziliență în cadrul apelului de proiecte PNRR/2022/C5/2/B.2.1/1, component 5 – Valul renovării, Axa 1 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

